Déor

I J.R.R. Tolkiens fiktive verden Midgard er Déor (2644 – 2718 tredje tideverv) den syvende kongen av Rohan. Han var sønn av kong Goldwin. Déor ble født i det siste året av sin tippoldefar Kong Aldor Gamles styre, noe som førte til den bemerkelsesverdige hendelsen at det på samme tid levde fem generasjoner av samme familie i et hus. Déor ble konge etter sin far Goldwins død i 2699 T.T..

Mens han var konge ble dunnlendingene igjen et problem, etter at de hadde blitt drevet ut av Aldor lenge før. De hadde sakte, men sikkert begynt å komme tilbake i den nordre delen av riket i Goldwins tid. Mens Déor styrte gjorde de ofte innfall over Jarna, og i 2710 tok de Jarnagard, som hadde vært forlatt, og var ikke til å få bort derfra. Déor red nordover, men måtte innse at Jarnagard var umulig å ta tilbake.

Déor døde i 2718, etter nitten urolige års styre, og ble etterfulgt som konge av Rohan av sin sønn Gram.

Kategori:Konger av Rohan

nl:Lijst van koningen van Rohan#Déor
pl:Królowie Rohanu#Déor